So You Think You Can Dance (Musim 2)

Musim kedua So You Think You Can Dance dijangka bermula siaran pada 1 Mei 2008 di 8TV. Ujibakat sudah dijalankan di Kota Kinabalu dan Kuala Lumpur. Aishah Sinclair menjadi pengacara musim ini, sementara Pat Ibrahim, Ramli Ibrahim dan Judimar Hernandez kembali selaku juri tetap.

Juara musim ini akan meraih hadiah tunai RM50,000 dan biasiswa 8TV. Di Grand Finalé pada 1 Ogos 2008, Cecilia Yong Li Shi (CC) dinobatkan "Penari Kegemaran Malaysia" melalui undian awam.

Peringkat awal
Ujibakat
Kali ini, ujibakat SYTYCD diadakan di dua tempat di negara, bermula dengan Imperial International Hotel, Kota Kinabalu pada 9 Mac 2008, disusuli Panggung Bandaraya DBKL, Kuala Lumpur (satu-satunya tempat ujibakat musim pertama) pada 18 Mac 2008.
http://www.8tv.com.my/Event/So-You-Think-You-Can-Dance-Auditions.aspx Sebanyak 423 orang mendaftar diri untuk mencuba nasib; 106 di Sabah dan 317 lagi di Kuala Lumpur.

Daripada jumlah tersebut, tujuh dari ujibakat Sabah dan 123 dari ujibakat Kuala Lumpur layak ke pusingan "ujibakat utama" (main auditions) pada 19 dan 21 April, tetapi dilaporkan hanya empat daripada tujuh orang yang layak dari Kota Kinabalu itu dapat hadir di Kuala Lumpur. Formatnya pada peringkat ini berbeza berbanding musim lalu, apabila seseorang peserta sama ada dilayakkan terus ke Boot Camp atau perlu menjalani Callbacks; kali ini tiada pusingan yang umpama Callbacks, cuma dua bahagian ujibakat yang mana semua yang berjaya di bahagian awal perlu menjalani bahagian seterusnya.

Boot Camp
Dari ujibakat utama, 70 orang peserta layak ke Boot Camp yang terdiri daripada latihan intensif tiga hari. Hari pertama memperlihatkan para juri melatih para peserta. Judimar memulakan sesi Boot Camp dengan 'memanaskan badan' kesemua peserta dengan tarian kontemporari. Tanpa disangka, mereka menghadap Judimar serta Pat dan Ramli yang menegur mereka bahawa mereka telah diawasi dan dicela kerana tidak bersungguh-sungguh, memeranjatkan lagi adalah empat orang peserta dihantar pulang pada detik ini juga. Oleh itu, tekanan terasa oleh 66 peserta lain untuk lebih berusaha pada cabaran seterusnya.

Lalunya separuh hari pertama, para penari dibahagi kepada dua kumpulan: penari hip-hop, freestyle dan breakdance mengikut Pat Ibrahim dan selebihnya iaitu penari balet, lirik dan kontemporari, mengikut Ramli Ibrahim, sebelum kedua-dua juri tiba-tiba bertukar kumpulan untuk mengeluarkan "para peserta dari zon selesa." Selepas menjalani latihan menyesuaikan diri dengan tarian yang kurang biasa dicuba mereka, mereka kemudian dibahagi lagi kepada beberapa kumpulan kecil untuk menari di hadapan juri sebelum penyingkiran seterusnya. Sesi penyingkiran akhir hari pertama menyaksikan para peserta menghadap juri secara berkumpulan lagi, dan para juri menyingkirkan 14 orang sebelum kumpulan terakhir diberi satu peluang lagi untuk menunjukkan kebolehan. Dari kumpulan terakhir, tiga orang ditamatkan perjalanan mereka.

Pada hari kedua, empat orang koreografer dibawa ke Panggung untuk melatih empat tarian berbeza secara bergilir kepada para penari, iaitu:
Boojay & Ali – hip-hop
Azwa – kontemporari Malaysia
Suhaili Micheline – kontemporari
Fasilito – salsa

Awal-awal juga ada seorang peserta tersingkir kerana hadir lewat setelah terlebih tidur. Selepas setiap latihan oleh para koreografer, para peserta dibahagi kepada kumpulan berenam, mempersembahkan koreografi yang diajar kepada mereka di hadapan juri. Bagi persembahan dua genre pertama, juri memberikan komen yang lembut dan mengucapkan yang terbaik, tapi selepas persembahan genre ketiga, juri dan penari saling bertukar rintihan. Oleh itu, Judimar melegakan para penari dengan meminta mereka saling berpegang tangan sambil menjerit kuat-kuat agar melepaskan tekanan, sementara Pat memesan agar para penari berseronok di koreografi seterusnya.

Untuk koreografi keempat, mereka perlu berpasangan seperti yang dituntut genre salsa. Selepas mempersembahkan tarian buat kali keempat di hadapan juri, tiba waktu penyingkiran lagi. Selepas itu, tinggal 35 orang untuk hari ketiga.

Pada hari ketiga, para peserta dikehendaki membuat persembahan solo dengan menari tarian pilihan mereka untuk mengagumkan para juri dalam peluang terakhir mereka untuk merebut tempat di kedudukan 20 teratas. Lebih empat jam dihabiskan para juri untuk memuktamadkan pilihan mereka ke pertandingan sebenar sambil menegangkan hati para peserta yang tidak sabar menunggu nasib mereka. Tidak lama selepas tengah malam, barulah peserta pertama dipanggil menghadap juri. Bagaimanapun. Joshua yang pernah mencuba nasib di musim pertama dan mendedikasi perjuangannya kepada seorang kawan yang sudah meninggal dunia, gagal mencapai hajatnya sekali lagi.

Finalis
Berikut ialah senarai 20 peserta yang berentap di arena tarian musim kedua SYTYCD:
 Nama penuh  Gelaran  Usia¹  Asal  Pekerjaan²  Paling mahir  Kedudukan/Disingkirkan Ng Kar FeiProfil Black  Black  25  Kuala Lumpur  Penari bebas  Hip-hop  Sarah Diana Michele DuraiProfil Sarah  Sarah  29  Kota Kinabalu, Sabah  Eksekutif jualan dan pemasaran  Freestyle  2008-07-03 Mohd Hanafi bin RosliProfil Hanafi  Napi  20  Kuala Terengganu, Terengganu  Pelajar dan penghibur sambilan  -  2008-06-19 Wong Sook KenProfil Jojo  Jojo  27  Kuala Lumpur  Jurulatih tarian  Kontemporari  2008-07-24 Lim Chee WeiProfil Chee Wei  Chee Wei  22  Kuala Lumpur  Pelajar, tukang sorak, koreografer  KontemporariJazz lirik  2008-06-26 Zefane Fara binti ZakariaProfil Zef Zef  24  Kuala Lumpur  Pemilik butik  Balet  2008-06-19 Ray Redzwan bin AwangProfil Ray Ray  28  Kota Kinabalu, Sabah  Penari seni kebudayaan di Istana Budaya  Tradisional  2008-07-17 Yap Hwee LengProfil Zen Zen  18  Melaka  Jurulatih hip-hop and yoga  Hip-hop  2008-06-12 Muhammad Fairul Azreen bin Mohd ZahidProfil Fairul Fai  20  Kota Tinggi, Johor  Pelajar  KontemporariTradisional  2008-06-12 Chan Wei Yee, VivianProfil Vivian Viv  25  Petaling Jaya, Selangor  Jurulatih tarian dan gimnastik berirama  LirikJazz   2008-06-05 Hafizul MahmudProfil Sly Sly  21  Kota Kinabalu, Sabah  Pentadbir syarikat penanaman  Hip-hop  2008-07-24 Ho Cheng SimProfil Sim Sim  27  Petaling Jaya, Selangor  Penari profesional sepenuh masa  Kontemporari   Mohd Zulfaqar bin AwaluddinProfil Zul Belalang  28  Johor Bahru, Johor  Koreografer dan penari  Tradisional  2008-07-03 Yong Li Shi, CeciliaProfil Cecilia/CC  CC  21  Kuala Lumpur  Pelajar  LatinBalet   Liew Jin PinProfile Raymond Raymond  21  Johor Bahru, Johor  Pelajar  Kontemporari  2008-07-10 Farah Hanan binti Mohd NordinProfil Farah Farah  26  Kuala Lumpur  Doktor  Ballet  2008-07-17 Ong Tze HongProfil Hong Hong  27  Kuala Lumpur  Penari dan pelatih tarian  Komersial  Yee Mei Er, SamanthaProfil Samantha Sam  28  Puchong, Selangor  Eksekutif perakaunan, Penari  Jazz  2008-06-26 Yong Chun HaouProfil Billy Billy   22  Kuala Lumpur  Pelajar dan koreografer  Latin  2008-06-05 Lim Pei Ying, JoridaProfil Jorida J Da  19  Ipoh, Perak  Pelajar, penari bebas dan barista sambilan di Starbucks  LirikBalet  2008-07-10
Petunjuk
¹ Usia yang dinyatakan adalah benar pada awal pertandingan.
² Pekerjaan yang dinyatakan adalah benar sebelum menyertai pertandingan.

Pertandingan
Pertandingan sebenar So You Think You Can Dance diadakan di Ruums KL seperti pada musim lalu, disiarkan secara langsung di 8TV setiap Khamis, 9.30 malam.

 Tarikh Huraian Pusingan 1 Pusingan 2Minggu 15 Jun 2008Malam pertama pertandingan SYTYCD 2 dibuka oleh persembahan breakdance solo oleh Alam, juara musim lalu. Sebelum tibanya malam tersebut, setiap seorang daripada 10 penari lelaki dipasangkan dengan seorang daripada 10 penari perempuan. Kemudian, setiap pasangan menerima latihan untuk tarian daripada koreografer yang berbeza, setiap koreografer menetapkan rutin kepada pelatihnya untuk dipersembahkan di pentas tarian.

Setelah kesemua sepuluh pasangan selesai dengan rutin masing-masing, juri memilih empat peserta terbawah untuk diundi penonton agar kekal dalam pertandingan; seorang lelaki dan seorang perempuan yang kurang undian terpaksa dihantar pulang. Ahli Fiqir turut mengadakan persembahan sebelum keputusan diumumkan.Black & Farah - Hip-hop
Ray & CC - Mambo
Chee Wei & Sam - Kontemporari
Fai & Zen - Dancehall
Belalang & J Da - Kontemporari Malaysia

<li> Napi & Sim - Waltz Vienna
<li> Sly & Viv - Tango
<li> Billy & Zef - Jazz
<li> Raymond & Jojo - Hip-hop
<li> Hong & Sarah - Street jazz Billy (disingkirkan)
 Viv (disingkirkan)
 Napi
 ZenMinggu 212 Jun 2008Pada malam ini, Ramli tidak hadir; tempatnya digantikan oleh Linda Jasmine. Selepas hanya menurunkan empat orang peserta untuk meraih undian minggu lalu, minggu ini enam orang terbawah pula yang terpaksa memburu undian penonton.

Altimet mengadakan persembahan rap sebelum pengumuman penyingkiran. Belalang & J Da - Kontemporari
 Raymond & Jojo - Broadway
 Sly & Zef - Kontemporari Afro-Cuba
 Napi & Sim - Jazz Lirik
 Ray & CC- Mambo

<li> Fai & Zen - Kontemporari Malaysia
<li> Chee Wei & Sam - Hip-hop
<li> Hong & Sarah - Kontemporari Malaysia
<li> Black & Farah - Hip-hop Salsa CC
 Ray
 Zen (disingkirkan)
 Chee Wei
 Sarah
 Fai (disingkirkan)Minggu 319 Jun 2008Pada malam ini, ketiga-tiga juri hadir diiringi Yannus Sufandi, seorang koreografer Australia yang terlibat dalam melatih para penari sejak musim pertama. Malam ini, 16 orang penari membuat persembahan mengikut irama lagu petikan dari filem dalam malam bertema pertama musim ini, iaitu "Night at the Movies."

Phlowtron mengadakan persembahan rap sebelum pengumuman penyingkiran. Hong & Sarah - Hip-hop
 Napi & Sim - Cha-cha
 Belalang & J Da - Kontemporari
 Sly & Zef - Rock and Roll

<li> Ray & CC - Hip-hop
<li> Black & Farah - Kontemporari Malaysia
<li> Raymond & Jojo - Salsa
<li> Chee Wei & Sam - Street Jazz Napi (disingkirkan)
 Jojo
 Raymond
 Zef (disingkirkan)
 Sly 
 SarahMinggu 426 Jun 2008Dida Malik, seorang pensyarah UiTM yang disebutkan oleh Aishah sebagai "pemelihara kesenian Malaysia" (preserver of Malaysian arts), menjadi juri tetamu malam ini. Belalang & J Da - Hip-hop
 Black & Farah - Kontemporari Malaysia
 Sarah & Hong - Lirik
 Sly & Sim - Hip-hop Lirik

<li> Chee Wei & Sam - Salsa Kontemporari
<li> Ray & CC - Waltz Vienna
<li> Raymond & Jojo - Pop J Da
 Chee Wei (disingkirkan)
 Sarah
 Hong
 Sam (disingkirkan)
 RaymondMinggu 53 Julai 2008Kali ini, para juri disertai oleh Manuela Oliveira, seorang koreografer dari Australia yang turut menjadi pelatih para peserta.

Sebelum keputusan penyingkiran diumumkan, kesemua 12 penari disusun semula agar menjadi pasangan baru mulai minggu seterusnya. Bagaimanapun, seperti yang ditetapkan dalam permainan, dua orang penari terpaksa pulang iaitu Belalang dan Sarah yang baru dipasangkan. Ray & CC - Jazz Kontemporari
 Black & Farah - Hip-Hop Kontemporari
 Hong & Sarah - Kontemporari Malaysia

<li> Raymond & Jojo - Hip-Hop/Martial Arts
<li> Sly & Sim - Kontemporari Malaysia
<li> Belalang & J Da - Foxtrot J Da
 Belalang (disingkirkan)
 Sarah (disingkirkan)
 Hong
 CC
 RayMinggu 610 Julai 2008Setiap penari diberi pasangan baru, dan setiap pasangan perlu mempersembahkan tarian sebanyak dua kali. Tiara Jacquelina muncul selaku juri tetamu.

Nita dari Malaysian Idol menjadi artis jemputan untuk menyanyi sebelum sesi penyingkiran.Raymond & J Da - Mambo & Pop-Rock
Sly & Jojo - Hip-hop Fusion & Waltz Lirik
Ray & Farah - Salsa & Kontemporari
Black & Sim - Kontemporari Malaysia & Rock/Pop/Hip-Hop
Hong & CC - Pop Kontemporari & Rock & Roll CC
 Hong
 Ray
 Jojo
 J Da (disingkirkan)
 Raymond (disingkirkan)Minggu 717 Julai 2008Tinggal lapan orang penari sahaja dan para juri hanya menurunkan empat penari terbawah. Marion D'Cruz menyertai para juri untuk malam ini. Siaran TV tidak menyiarkan rakaman para penari berlatih seperti sebelum ini. Lebih menggemparkan, Black yang disanjungi sebagai peserta paling cemerlang setakat ini mendapati dirinya dalam tempat-tempat terbawah buat kali pertama. Suki Low, juara musim pertama One in a Million membuat persembahan sebelum penyingkiran.Sly & Jojo - Paso Doble & Hip Hop
Ray & Farah - Kontemporari Malaysia & House
Hong & CC - Hip-Hop & Gothic Waltz
Black & Sim - Latin Fusion & Pop Jojo
 Ray (disingkirkan)
 Farah (disingkirkan)
 BlackMinggu 824 Julai 2008Pada minggu kedua terakhir sepanjang pertandingan, Ida Nerina menyertai para juri untuk memberi komen kepada keenam-enam penari. Para penari hanya mempersembahkan tarian berpasangan sekali, kemudian setiap satunya melakukan tarian solo selama 60 saat untuk memikat hati para pengundi.Sly & Jojo
Black & Sim
Hong & CCSly (disingkirkan)
Hong
Black
Jojo (disingkirkan)
CC
Sim

Grand Finale
Malam pertandingan terakhir musim ini diadakan di Ruums KL seperti minggu-minggu sebelumnya, tetapi kali ini diadakan pada pukul 8.30 malam Jumaat, 1 Ogos. Talian undian dibuka sepanjang minggu mulai akhir persembahan minggu kelapan hingga berakhirnya Grand Finale.

16 finalis yang tersingkir dahulu kembali membuka tirai, mempersembahkan rutin tarian pelbagai genre, iaitu hip-hop diiringi campuran lagu Feedback (nyanyian Janet Jackson) dan Gimme More (Britney Spears); salsa diiringi lagu Gotta Get Down (Celia Cruz); tarian lirik diiringi skor Requiem for a Dream dari runut bunyi Lord of the Rings; dan akhirnya tarian kontemporari Malaysia yang diserikan oleh penampilan Zainal Abidin sebagai penyanyi lagu Senang Senang, disusuli kemunculan empat penari teratas. Zainal menyambung persembahan dengan lagu Orak Arik setelah para penari turun dari pentas.

Ramli Ibrahim, Judimar Hernandez dan Pat Ibrahim menyandang jawatan pengulas tanpa diiringi juri jemputan, tambahan pula tiada kuasa menentukan juaranya. Para finalis Top 4 memulakan cabaran mereka dengan rutin sama jantina. CC dan Sim melakukan persembahan beralaskan kerusi ala cabaret yang diajar oleh Manuela Oliveira, beriringan lagu Ain't No Other Man (Christina Aguilera); diikuti Hong dan Black yang menari cha-cha bergayakan perisik mengikut rentak skor Bond on Bond yang dirakam kumpulan pemain biola Bond. Ramli mengibaratkan Sim umpama campuran Anita Mui dan Anita Sarawak berdasarkan penampilan penari berkenaan. So You Think You Can Dance II: Grand Finale - Part 2

Selepas itu, para penari kembali berpasangan lain jantina mengulangkan koreografi-koreografi lalu dalam musim ini yang dipilih para juri. Hong dan Sim mempersembahkan tarian hip-hop kontemporari yang pernah dilakukan oleh Black dan Farah di minggu kelima, iaitu diiringi lagu Elevator (Flo Rida). Persembahan mereka dipuji para juri kerana mampu menandingi persembahan Black dan Farah yang lalu itu. Black dan CC pula melakonkan semula persembahan Hong dan Sarah pada minggu pertama, yang diiringi lagu No Air (Jordin Sparks dan Chris Brown), tetapi kali ini ulasan juri tidak seberapa memuaskan terutamanya dari Hernandez.

Cabaran dihentikan terlebih dahulu untuk memberi laluan kepada persembahan Nur Shahila Amir Hamzah, naib juara musim kedua One in a Million, bersama Cat Farish yang mempersembahkan lagu Bebaskan. Di tengah-tengah nyanyian, muncul pula Alam, juara musim pertama SYTYCD, untuk menghuraikan rancangan TV Alam's Story yang tiba di 8TV pada 3 Ogos; lagu tadi merupakan lagu tema rancangan berkenaan.

Pusingan solo dimulakan oleh Hong yang mengikut rentak In My Bed nyanyian Rain; diikuti CC yang bersamba dengan lagu Sergio Mendez; Black berpakaian serba merah jambu diiringi muzik tema Pink Panther; dan Sim yang bermain-main dengan gunting dan riben.

Kira-kira pukul 10.20pm, Aishah bertanyakan soalan siapa yang wajar menang kepada para juri. Mulanya Pat segan meluahkan jawapannya, tetapi selepas Hernandez dan Ramli masing-masing menyatakan Hong dan Sim sebagai kegemaran, maka Pat akhirnya ditekan lalu menyebut nama CC sebagai pilihannya. Selepas itu, diumumkan talian undian ditutup dan dalam saat-saat paling mendebarkan, konfeti dilepaskan dan CC diumumkan juara keseluruhan SYTYVD musim kedua.

Rujukan

Pautan luar
Video So You Think You Can Dance di 8TV
Forum SYTYCD 2 di Rentak Sejuta

Kategori:So You Think You Can Dance